PATVIRTINTA

Vilniaus miesto muziejaus

ekspozicinio padalinio

Markučių dvaras

vadovės  
2025-02-14 įsakymu Nr. T-1.5-01

**XXV Lietuvos moksleivių meninės saviraiškos konkurso**

**NUOSTATAI**

**I. BENDROSIOS NUOSTATOS**

Markučių dvaro muziejus 2025 m. kovo – birželio mėn. organizuoja XXV Lietuvos moksleivių meninės saviraiškos konkursą. 2025-ieji Lietuvoje paskelbti M. K. Čiurlionio metais, tad šių metų konkursas skirtas šio iškilaus menininko kūrybai ir gyvenimui.

1. Konkurso tikslai:
   1. Puoselėti kultūrinę atmintį, skatinti moksleivius plačiau domėtis XIX a. istorija, menu, literatūra.
   2. Lavinti moksleivių kūrybinius sugebėjimus gaminant rankdarbius, naudojantis šiuolaikinėmis informacinėmis technologijomis.
2. **Konkurso nominacijos:** 
   1. **Rašinys** (gali būti lietuvių, rusų, lenkų arba anglų kalba).

Temos:

* **„Paslaptingas M. K. Čiurlionio pasaulis“.** *(Rašinyje gali būti nagrinėjama M. K. Čiurliono biografija, kūryba)* (1–4 amžiaus grupė).
* **„M. K. Čiurlionio kūryba ir jos atgarsiai šiandienos mene“** *(Rašinyje gali būti analizuojami įvairūs M. K. Čiurlionio kūrybos bruožai ir jų įtaką įvairiems šiandienos menininkams)* (1–4 amžiaus grupė).
* **„M. K. Čiurlionis svečiuose pas Varvarą Puškiną - pleneras Markučių dvare“** (*Varvara Puškina, kartu su žinomais to laikmečio menininkais, tapybos mokėsi prestižinėje XIX a. Paryžiaus mokykloje Académie Julian ir per savo gyvenimą sukūrė nemažai tapybos bei grafikos darbų. Kaip ir M. K. Čiurlionis, ji domėjosi tokiomis naujomis meninės raiškos formomis, kaip fotografija. Įsivaizduokime, kad vieną dieną M. K. Čiurlionis aplankė Markučių dvarą. Apie ką galėtų kalbėtis šie du menininkai? Aptartų savo stilių skirtumus ar, priešingai, ieškotų panašumų? Ką jie tapytų, jeigu surengtų bendrą plenerą Markučiuose?*) (1-4 amžiaus grupė).

2.2. **Vertimas į rusų, lenkų, baltarusių (gudų), anglų, prancūzų, vokiečių, italų kalbas.** *Dalyviai išverčia vieną iš M. K. Čiurlionio kūrinių („Pasaka”, poema „Jūra“; https://ciurlionis.eu/gallery/literature)* (3–4 amžiaus grupė).

2.3. **Teminė fotografijų seriją** *(pagal M. K. Čiurlionio kūrybą)* (1–4 amžiaus grupė).

2.4. **Tekstilės, keramikos rankdarbiai arba dailės darbas** *(pagal M. K. Čiurlionio kūrybą)* (1–4 amžiaus grupė).

2.5. **Muzikinis kūrinys** *(instrumentinė muzika arba daina pagal M. K. Čiurlionio kūrybą)* (2–4 amžiaus grupė). Šios nominacijos laureatai turės galimybę savo kūrinius atlikti scenoje apdovanojimų ceremonijos metu.

1. Darbų autoriais gali būti pavieniai moksleiviai arba moksleivių grupės.
2. Darbus konkursui moksleivis(-iai) kuria vadovaujamas(-mi) mokytojo(-ų).
3. Konkursinių darbų atvaizdai yra Markučių dvaro muziejaus nuosavybė ir gali būti platinami (virtualioje erdvėje, spausdinami) nurodant autoriaus(-ių) vardą ir pavardę. Pateikdami darbus konkursui dalyviai sutinka su šia sąlyga.

**II. DALYVIAI**

1. Konkurse gali dalyvauti Lietuvos bendrojo ugdymo mokyklų, neformaliojo švietimo įstaigų 1–12 klasių moksleiviai.

5.1. Konkurse dalyvaujantys moksleiviai skirstomi į keturias amžiaus grupes:

5.1.1. **Pirma** – 1–4 klasių moksleiviai.

5.1.2 **Antra** – 5–7 klasių moksleiviai.

5.1.3. **Trečia** –8–9 klasių moksleiviai.

5.1.4. **Ketvirta** –10–12 klasių moksleiviai.

**Svarbu! Anketoje** (priedas Nr. 1) **prašome nurodyti ne dalyvio amžių ar klasę, bet amžiaus grupę.**

5.2. Konkurse dalyvaujančio(-ių) moksleivio(-ių) anketą (priedas Nr. 1) ir darbą su aprašymu (priedas Nr. 2) prašome pateikti elektroniniu paštu konkursas@markuciudvaras.lt arba pristatyti adresu Subačiaus g. 124, LT-11345, Vilnius, **iki 2025 m. gegužės 8 d.**

**III. DARBAI**

1. Darbai turi atskleisti pasirinktą temą.

6.1. Rašinys rašomas Times New Roman šriftu (dydis 12 pt, intervalas tarp eilučių 1). Apimtis – iki vieno A4 formato puslapio.

6.2. Teikiant darbus konkursui būtina užpildyti registracijos anketą, kurioje turi būti nurodyta nominacija, darbo autoriaus(-ių) vardas(-ai), pavardė(-ės), klasė, darbo vadovas(-ai), mokyklos pavadinimas, adresas, telefonas, el. paštas (priedas Nr. 2).

6.3. Konkurso **darbus pristatyti iki 2025 m. gegužės 8 d.** elektroniniu paštu **konkursas@markuciudvaras.lt** arba adresu: Subačiaus g. 124, LT-11345, Vilnius. Jei darbo apimtis didesnė nei 5 MB, prašome naudotis duomenų perdavimo programomis, pvz. Google Drive arba Wetransfer.

**IV. BAIGIAMOSIOS NUOSTATOS**

1. Moksleivių dalyvavimo konkurse išlaidas apmoka mokyklos.
2. Konkurso darbus pagal amžiaus grupes vertina Markučių dvaro vadovės įsakymu patvirtinta komisija.
3. Vertinant darbus bus atsižvelgiama į darbo originalumą, kūrybiškumą.
4. Konkurso nugalėtojai apdovanojami diplomais ir atminimo dovanomis.

**V. APDOVANOJAMO LAIKAS IR VIETA**

1. **Konkurso laureatų, dalyvių ir jų mokytojų apdovanojimas planuojamas 2025 m. birželio 8 d. 12 val. Markučių dvaro muziejuje (Subačiaus g. 124, Vilnius).**

Tel. +37060513085, el. paštas: [konkursas@markuciudvaras.lt](mailto:konkursas@markuciudvaras.lt)